
Технически изисквания

СЕДРА използва системните шрифтове на Windows и затова те трябва да са кирилизирани. Кирилизирането става като при инсталирането на Windows в Regional Settings се зададе Bulgaria. Ако това не е направено или се направи след инсталирането на Windows, текстовете в системните менюта и в диалоговите кутии на инсталиращата програма и на инсталирания вече продукт излизат като черти (или други безмислени символи). 

Инсталиране на продукта

За да инсталирате СЕДРА, трябва да поставите диска в CD устройството и да стартирате програмата Setup.exe. Инсталиращата програмаизисква ключ за инсталиране. За да получите ключ, трябва да позвъните по телефона или да изпратите e-mail, съдържащ десетцифреното число, което виждате. Полученият ключ е валиден само за текущата дата. Ако по някаква причина инсталирането не се осъществи на тази дата, при следващия опит за инсталиране трябва да се обадите отново.

От комбо-бокса <Диск> можете да изберете твърдия диск, на който ще инсталирате СЕДРА (по подразбиране се предлага C). След като изберете диска, от комбо-бокса <Папка> имате възможност да изберете една от следните четири папки (ако избраната папка не съществува, ще бъде създадена автоматично при инсталирането):

Внимание! На един компютър е допустима само една инсталация на СЕДРА.

След завършването на инсталацията на екрана се появява иконата 
                                                          [image: image3.png]


,
откъдето можете да стартирате СЕДРА. 

Общи принципи за работа със СЕДРА

1. Понятия
В началото ще дефинираме някои понятия и действия, които ще бъдат използвани често по-нататък в ръководството:

· щракване с ляв или десен бутон на мишката (кликване)– еднократно натискане и отпускане на съответния бутон на мишката; по-нататък, когато говорим за кликване, ще подразбираме щракване с левия бутон, а когато става дума за щракване с десния бутон, това ще бъде упоменато изрично.

· двукратно кликване – бързо двукратно натискане и отпускане на левия бутон на мишката;

· "влачене" (хващане и придвижване с мишката) – показалецът на мишката се позиционира върху желаната диалогова кутия или разделителна черта, натиска се левият бутон и без да се отпуска, мишката се придвижва в желаната посока. За да се придвижи дадена графична форма, "хващането" трябва да стане в най-горния й ред (оцветен в синьо). Разделителните черти на колоните в таблиците също се "хващат" в най-горния ред (оцветен в сиво);

· маркиране – кликване върху даден текст, при което той се оцветява в синьо.

2. Общ вид на екрана

След стартирането на СЕДРА се отваря прозорец, който е стандартен за Windows. В най-горния екранен ред се намира заглавната лента, в лявата част на която е изписано името на стартираната програма. В дясната част на лентата има три бутона, чието предназначение е следното:

Фиг. 1
[image: image5.png]


 минимизира (скрива) прозореца на програмата – това може да се наложи, ако искате да отворите друга програма без да прекратявате работата със СЕДРА. След тази операция СЕДРА остава активна, като на най-долния екранен ред се появява нейният бутон. Когато решите да активирате програмата, просто трябва да кликнете върху него.
[image: image6.png]


 намалява размера на прозореца на СЕДРА, който при стартирането на програмата заема изцяло екрана; при това се появява бутонът [image: image7.bmp], като неговото натискане води отново до максимизиране на прозореца;
[image: image8.png]


 затваря прозореца на програмата, като прекратява нейното действие.

При работата с продукта екранът е разделен вертикално на две части. В лявата част се намира т.н. "дърво", от което се избира таблицата, която да се зареди в дясната част на екрана (фиг. 1). Съотношението на ширините на лявата и дясна част на прозореца може да се променя като се "хване" с мишката разделителната черта между тях и се придвижи в желаната посока.
Знакът [image: image9.png]


 (или [image: image10.png]


) пред някоя от позициите в дървото означава, че тази позиция има поднива, напр. за позицията "Паралелки" това са различните класове (5 клас, 6 клас и т.н.). Ако кликнете върху знака [image: image11.png]


 ([image: image12.png]


), се отваря списъкът с поднивата на дадената позиция, а срещу нея се появява знакът [image: image13.png]


 (или [image: image14.png]


). При кликване върху знака [image: image15.png]


 ([image: image16.png]


) списъкът с поднивата се затваря.

Много важно е да знаете, че кликването в главата на дадена колона от таблицата в дясната част на екрана води до сортирането на данните в тази колона. Ако данните са числови, се сортират по големина, а ако са текстови – по азбучен ред. Първото кликване сортира данните в нарастващ ред, а второто – в намаляващ ред. Възможността за бързо сортиране улеснява намирането на определени данни в големи таблици.

В най-горния екранен ред, под текстовете на менютата, се намират т.н. "бързи" бутони, които служат за активиране на най-често използваните команди от менютата 

Първите четири бутона [image: image17.png]


 действат върху заредената на екрана таблица и предназначението им (отляво надясно) е: 

· добавяне на запис

· редактиране на маркирания запис

· изтриване на маркирания запис 

· търсене
Бутоните от следващата група [image: image18.png]


 активират следните действия, свързани с разписанието (отляво надясно):
· начално ръчно планиране на часове

· първоначално автоматично подреждане на разписанието

· оптимизация на разписанието на паралелките

· оптимизация на разписанието на учителите

· ръчно редактиране (по паралелки) на крайното разписание
· ръчно редактиране на крайното разписание – хоризонтална обща форма

· ръчно редактиране на крайното разписание – вертикална обща форма

· разглеждане на разписанията
· отпечатване на разписанията

На фиг. 2 е показана лента за скролиране.

Фиг. 2

Тя се появява в долната или в дясната част на екрана , когато таблицата е по-широка или съответно по-дълга от прозореца, в който е разположена. При кликване върху съответната стрелка на вертикалната лента се осъществява превъртане на таблицата нагоре или надолу със стъпка един ред, а при кликване върху стрелките на хоризонталната лента таблицата се превърта наляво или надясно със стъпка една колона. При влачене на бутончето [image: image20.png]


 таблицата се превърта с по-голяма стъпка в избраната посока.
3. Диалогови кутии
Това са графични прозорци, в които се извършва конкретна дейност. Диалоговата кутия може да съдържа бутони, полета, полета с падащ списък (комбо-боксове), полета за избор на дадена опция (чек-боксове), радио-бутони. 

· Бутон – върху всеки бутон има надпис, определящ действието, което може да се извърши след натискането му, например [image: image21.png]Konwpatie or...




. Повечето кутии съдържат бутоните [image: image22.png]


 и [image: image23.png]


. При натискането на първия бутон кутията се затваря, като се запомнят извършените в нея промени. При натискането на втория бутон кутията се затваря, като извършените промени се елиминират. Аналогично е действието и на бутончето 
[image: image24.png]


 в горния десен край на всяка кутия (затваря кутията без запомняне на промените).

· Поле – всяко поле се характеризира с име и съдържание. То е място, в което се въвежда, съхранява, а впоследствие се показва информация от даден тип, например <Име>. Съдържанието на всяко поле може да бъде изтрито, като се маркира и се натисне клавиша [Del] от клавиатурата. 
Последователното придвижване между полетата на дадена форма става с клавиша [Tab]. Натискането на клавиша [Enter] се възприема като знак за край на работата в дадената форма и тя се затваря (аналогично на използването на бутона [image: image25.png]


). В определени моменти данните в някои от полетата са изписани със светлосив шрифт, което означава, че в конкретната ситуация те не могат да бъдат променяни.

· Поле с падащ списък (комбо-бокс) – това е поле, което може да бъде попълнено само с определен набор от стойности. Списъкът с тези стойности се показва след натискане на бутона 
[image: image26.png]


, който се намира в десния край на полето. След избор на елемент от списъка, той се затваря, а избраната стойност става съдържание на полето. В показания пример съдържанието на полето <Учи> е "Предиобед". Съдържанието на такова поле може да бъде изтрито (ако е допустимо да няма стойност), като се маркира и се натисне клавиша [Del] от клавиатурата.

[image: image27.png]



· Полета за избор на дадена опция (чек-боксове) – това е квадратче, в което с кликване се поставя отметка (чек), с което се посочва, че дадена опция е избрана. До него се намира пояснителният текст. Отметката се маха с повторно кликване в квадратчето.

[image: image28.png]CBopHa rpyna




· Полета за избор на параметър – при натискане на бутона [image: image29.png]


 се отваря системна кутия за избор на съответния параметър.

[image: image30.png]Ousersiane




Ще разгледаме два типа диалогови кутии, които се използват често. На фиг. 3 е показан пример за диалогова кутия, която служи за въвеждане на данни. За да се запомни действието, извършено в диалоговата кутия, трябва да се кликне върху бутона [image: image31.png]


.

Фиг. 3
Вторият тип диалогови кутии служат за извеждане на съобщения. В част от тях съобщенията имат предупредителен характер, като Вие имате възможност да изберете дали да продължите започнатото действие (бутон [image: image33.png]


) или да се откажете (бутон [image: image34.png]Cancel




 или [image: image35.png]


). В друга част съобщенията имат уведомителен характер, като при кликване върху бутона [image: image36.png]


 кутията се затваря без последици.

Фиг. 4

4. Менюта 
Името на всяко меню представлява кратък текст, който обобщава набор от команди. Тези текстове са разположени в лента в горния край на екрана. При кликване върху дадено меню то "пада", т.е. появяват се командите, които могат да бъдат изпълнени. Изборът на команда става като маркерът се позиционира върху нея и се кликне. Многоточията след някои от командите показват, че след избор на тази команда се появява диалогов прозорец, в който трябва да се въведе допълнителна информация. Ако няма многоточие, действието ще се изпълни веднага след избора на командата. 

Във всички менюта командите са групирани логически, като отделните групи са разделени с хоризонтални линии.
ПОСЛЕДОВАТЕЛНОСТ НА РАБОТАТА 
1. Без прехвърляне на данни от ADMIN L/PRO
1. Конфигурира се училището (1.1)

2. Настройват се работната среда и интерфейсът (1.2 и 1.3) – по желание

3. Съставя се списък на изучаваните в училището предмети и се описват (2.1.1 и 2.5)

4. Съставят се базови учебни планове (2.1.2) – по желание

5. Описват се паралелките (2.1.2)

6. Съставя се списък на учителите и се задават предметите, по които преподават (2.1.3)
7. Дефинират се групи несъвместими предмети (2.6) – по желание

8. Съставя се списък на кабинетите и се описват (2.1.4 и 2.7) – ако трябва да се следят помещенията в училището

9. Проверява се коректността на въведените данни (2.8)

10. Прави се начално ръчно планиране на часовете по определени предмети (3.1 и/или 3.2) – по желание

11. Прави се начално автоматично подреждане на часовете (3.3)

12. Стартира се оптимизацията на разписанието на паралелките (3.4)

13. Стартира се оптимизацията на разписанието на учителите (3.5) – по желание

14. Ако реденето е извършено без да се отчитат изискванията за кабинетите, се стартира автоматичното разпределяне по кабинети (3.6) – по желание

15. При необходимост се правят ръчни размествания (3.7 и/или 3.8)

16. Ако е достигнат приемлив вариант, се прави архивиране (3.10)

17. Отпечатва се разписанието (4.4 и/или 5.1)

2. С прехвърляне на данни от ADMIN L/PRO
1. Настройват се работната среда и интерфейсът (1.2 и 1.3) – по желание
2. Прехвърлят се данните от Admin L/Pro (2.9)

3. Коригира списъкът на изучаваните в училището предмети и описанието им (2.1.1 и 2.5)
4. Коригира се описанието на паралелките (2.1.2) – при необходимост
5. Коригират се списъкът на учителите и предметите, по които преподават (2.1.3) – при необходимост
6. Дефинират се групи несъвместими предмети (2.6) – по желание

7. Съставя се списък на кабинетите и се описват (2.1.4 и 2.7) – ако трябва да се следят помещенията в училището

8. Проверява се коректността на въведените данни (2.8)

9. Прави се начално ръчно планиране на часовете по определени предмети (3.1 и/или 3.2) – по желание

10. Прави се начално автоматично подреждане на часовете (3.3)

11. Стартира се оптимизацията на разписанието на паралелките (3.4)

12. Стартира се оптимизацията на разписанието на учителите (3.5) – по желание

13. Ако реденето е извършено без да се отчитат изискванията за кабинетите, се стартира автоматичното разпределяне по кабинети (3.6) – по желание

14. При необходимост се правят ръчни размествания (3.7 и/или 3.8)

15. Ако е достигнат приемлив вариант, се прави архивиране (3.10)

16. Отпечатва се разписанието (4.4 и/или 5.1)

СЕДРА
Ще разгледаме последователно всички команди от менютата и ще разясним тяхното действие.

1. Меню "Настройка"
1.1. За училището
След избора на командата се отваря диалоговата кутия, показана на фиг. 5, в която се конфигурира училището. 

Броят на редовете и колоните на таблицата на паралелките в лявата част на кутията съответства на зададените стойности в полетата <Обучение от ... до ... клас> и <Максимум паралелки в клас>. В показания на фигурата пример училището има 12 класа (12 реда в таблицата), ), като най-много паралелки, шест на брой, има в 1 и 2 клас (6 колони в таблицата).

За да се укаже, че дадена паралелка съществува, трябва да се кликне в съответното квадратче на таблицата. При това там се появява символът на паралелката, напр. 1а, 9в и т.н... Премахването на паралелка става с повторно кликване в съответното квадратче. 

Фиг. 5
От комбо-бокса <Втората смяна започва от> се избира началният час на втората смяна. Ако теоретично, според учебния план, най-дългият ден на паралелка от първа смяна е 7-часов (повече от 30 учебни часа седмично), втората смяна трябва да започва от 8-ми час. Ако е 6-часов (по-малко или точно 30 учебни часа седмично), втората смяна ще започва от 7-ми час и т.н... Стойността на това поле определя вида на екранните и печатни форми на разписанието.
При двусменно обучение в дясната част на кутията може да се зададе кой клас кога учи. Това е начална настройка, която се записва в описанието на всяка паралелка (изход от кутията с натискане на бутона [image: image39.png]


). Настройката се отнася за всички паралелки от дадения клас. Ако дадена паралелка прави изключение, това се отчита допълнително при описанието на съответната паралелка (2.1.2). 

1.2. Настройка на работната среда
В горната част на диалоговата кутия, показана на фиг. 6 се настройва видът на използваните от системата основни списъци – на предметите и на учителите. 

Фиг. 6
Наличието на отметка в чек-бокса <Автоматично преномериране в таблиците> означава, че при задаване на номер на предмет или учител, съответстващият му запис ще се вмъкне на посочената позиция, а всички записи преди или след него ще бъдат автоматично преномерирани. 

Ще разгледаме пример, в който таблицата на предметите изглежда така:

....................

Ако въведем за предмета География и икономика номер 04 (2.1.1), списъкът автоматично ще се пренареди и ще изглежда така:

[image: image42.png]Hacrpoiixa [lanwu Pasnncanwe Cnpaekn [Mevar Excriopt

— 2 cpok
+ == IR - [T
Tpepmetn Homep WnMe Cekpaujenne
- 101 |5uarapo eowen nureparypa sen
Varenw
e 20 |Morewena [
303 ‘Ounocodus o
404 Teorpadms 1 MKoHOMMKE ™m
505 YosexsT U obwecteoTo 4o
TR T ————





....................

Същото се отнася и за списъка на учителите.

Ако в чек-бокса <Автоматично преномериране в таблиците> няма отметка, дублирането на номер не е възможно, а позициите ще излизат по реда на зададените при въвеждането им номера.

При използване на вече създадените списъци на предмети и учители те могат да излизат подредени по номер или по азбучен ред. Подреждането се избира от комбо-боксовете в средната част на кутията. 

В долната част на кутията може да се зададе форматиране на имената. Възможностите са три – няма автоматично форматиране (главните и малки букви се запазват, както са въведени), автоматично форматиране с главни и малки букви или автоматично форматиране само с главни букви.

1.3. Настройка на интерфейса

Чрез поставяне и премахване на отметки в чек-боксовете на кутията за настройка на интерфейса (фиг. 7) можете да добавяте е премахвате бързи бутони от командната лента в горната част на работния екран.

Фиг. 7
В горната част на диалоговата кутия за настройка на интерфейса можете да промените шрифта на дървото в лявата част и на таблицата в дясната част на работния екран. Избраните в момента шрифтове са изписани под съответния текст.

При натискането на бутона [image: image44.png]


 се отваря стандартният диалогов прозорец на Windows за избор на шрифт (фиг. 8). 

Фиг. 8

В полето <Font> от списък се избира името на шрифта, в полето <Font style> – стила, а в полето <Size> – размера. 
1.4. Оцветяване по Наредба No 10
За да се удовлетворят изискванията на чл. 3, ал. 3 и на чл. 7 от Наредба No 10 за здравните изисквания при изготвяне и съставяне на седмичните учебни разписания, в СЕДРА се следят две групи предмети, наречени условно:

* Разтоварващи – Изобразително изкуство, Музика, Бит и технологии, Технологии и предприемачество, Физическо възпитание и спорт.
* Особени – Час на класа и Час за организиране и провеждане на спортни дейности по чл. 92, ал. 1 ЗПУО.
За всяка от тези групи предмети може да се зададе цвят, което става като изберете командата Оцветяване по Наредба No 10. В диалогова кутия, която се отваря, за всяка група е зададен цвят по подразбиране. Вие можете да промените цветовете, използвайки бутона [image: image46.png]


. 
Оцветяването осигурява по-голяма нагледност във формите за редене, редактиране и разглеждане на разписанията (3.4, 3.7 и 4.4).

1.5. 1 срок/2 срок
Командата служи за преминаване от срок в срок. При изпълнението й съставеното разписание се нулира, а при реденето на ново разписание започват да се вземат под внимание предметите и броя на часовете по тях от учебния план за съответния срок.

1.6. Подновяване на лиценза
При изтичане на лиценза за работа със СЕДРА програмата се деактивира. В този случай след стартирането й се появява съобщение за изтекъл лиценз, а след това и диалогова кутия за прелицензиране. Ако сте подновили абонамента си преди датата на изтичането му (т.е. преди деактивирането на програмата), използвайки тази команда можете да отворите диалоговата кутия за прелицензиране и да си удължите срока на работа в съответствие с платения абонамент.
1.7. За продукта
В диалоговата кутия, която се отваря след избор на командата има информация за номера на версията и за връзка с производителите на продукта.
1.8. Изход
Това е един от начините за приключване на работата със СЕДРА. Ще припомним, че другият, по-лесен начин е натискането на бутона [image: image47.png]


 в горния десен ъгъл на прозореца.

2. Меню "Данни"
В това меню са групирани командите, които дават възможност за въвеждане на данните, необходими за работата на системата.

Първите четири команди действат върху записите от заредената в момента на екрана таблица. В нея можете да добавяте (2.1), да редактирате (2.2), да изтривате (2.3) или да търсите (2.4) записи. Различните видове таблици са:

Таблица "Предмети" 
Системата се инсталира с набор общообразователни предмети, изучавани от 1 до 12 клас. Екранната таблица съдържа списъка на предметите с основните им характеристики.

Таблица "Паралелки"
При инсталирането на системата таблицата е празна. След конфигуриране на училището (1.1) в нея се появява списък на въведените паралелки с основните им характеристики. 

В колоните "1 ср.", "2 ср." (първи срок, втори срок) се показва седмичният брой часове на паралелката за съответния срок съгласно въведения учебен план. В колоната "Учи" има текст "Сутрин" или "Следобед" в зависимост от това в коя смяна учи паралелката. Колоната "Класна стая" е попълнена с номер на класна стая само ако паралелката има зададена такава. В колоните "Нулеви часове" и "Свободни часове" се появява индикация "да", ако за паралелката е допустимо да провежда нулеви часове и/или да има свободни първи часове.

Таблица "Учители"
При инсталирането на системата таблицата е празна. След въвеждането на учител в нея се попълват номерът, името му и съкращението от името. Ако учителят е начален, в колоната "Начален учител" се появява индикация "да", а в колоната "Паралелка" се вписва паралелката, която той води. В колоната "Часове седмично" се пресмята седмичното натоварване на учителя в зависимост от зададените му часове и учебните планове на паралелките. В колоната "Предпочитания" се появява индикация "да", ако в системата са отразени предпочитанията на учителя относно времето, през което да провежда часовете си.
Таблица "Кабинети"
За нуждите на системата "кабинет" се нарича всяко помещение, в което се провеждат часове. То може да бъде класна стая за определена паралелка, специализиран кабинет по даден предмет, салон по физическо възпитание, учебна работилница и т.н... При инсталирането на системата таблицата е празна. След въвеждането на кабинет в нея се попълват номерът и името му . Ако кабинетът е класна стая за определена паралелка , в колоната "Стая на" се попълва името на паралелката. Ако по някакви съображения в даден кабинет не могат да се провеждат занятия през опредени дни и/или часове, в колоната "Ограничения" се появява индикация "да".
2.1. Нов запис

Ще разгледаме последователно диалоговите прозорци, които се отварят след избора на тази команда в зависимост от заредената на екрана таблица. Командата може да се активира с натискане на бързия бутон [image: image48.png]


 или от менюто на десния клавиш на мишката. Ще отбележим, че същите диалогови прозорци, но с попълнени данни се отварят при избор на командата Редактиране (бърз бутон [image: image49.png]


).

2.1.1. Таблица "Предмети"
Ако е избрана таблица "Предмети", с командата Нов запис се добавя предмет (фиг. 9).Освен пълното име на предмета тук задължително се въвежда т.н. работно име, чиято дължина не може да е по-голяма от 16 символа. По нататък то се използва от системата навсякъде – в списъците за избор на предмет, в справките, разпечатките на разписанията и т.н. По желание можете да въведете и съкращение (до 4 символа), което се използва единствено в общите форми за ръчно редактиране на разписанието (3.8 и 3.9).

Фиг. 9

В показания на фиг. 9 пример предметът е от избираемите учебни часове (ИУЧ), но ще отбележим, че разделянето на предметите по този начин е задължително само ако в една паралелка ги преподават различни учители. В противен случай въпрос на избор е дали ще въведете "Математика" и "Математика ИУЧ" или ще работите само с предмета "Математика". Във втория случай, разбира се, в учебния план на паралелката часовете по двата предмета трябва да се сумират, а в разпечатките на разписанията ще фигурира само "Математика".

По подобен начин стои въпросът и с предметите "I чужд език" и "II чужд език". Вие трябва да прецените има ли смисъл за всяка паралелка да конкретизираните изучаваните езици, напр. "Английски I ЧЕ" и "Немски – II ЧЕ" или не.

Полето <Оцветяване> се попълва по желание. Ако за даден предмет е избран цвят, различен от белия, във формата за общо редактиране на разписанието (3.8) квадратчетата, в които е планиран предметът, са оцветени в избрания цвят. Забележете, че цветът на предмета е независим от цвета на групата по Наредба 10, към която той принадлежи, тъй като оцветяването на предметите и на групите по Наредба 10 се използва при онегледяването на различни екранни форми.
В долната част на кутията се задават характеристиките на предметите по Наредба № 10, като за улеснение под всеки от чек-боксовете са изброени предметите, за които в него трябва да се постави отметка. 
Първият чек-бокс се отнася за предметите по чл. 3, ал. 3, текстът на която гласи: " В рамките на учебния ден се осигурява минимум един час за учебните предмети "Изобразително изкуство", "Музика", "Бит и технологии", "Технологии и предприемачество" или "Физическо възпитание и спорт" за учениците в основната степен на образование".
Вторият третира случая, в който предметът се включва в седмичното разписание извън броя на задължителните и избираемите учебни часове. Според чл. 7 от Наредба № 10 това са Час на класа и Час за организиране и провеждане на спортни дейности по чл. 92, ал. 1 ЗПУО. По този начин трябва да сеотбелязват и факултативните учебни часове (ФУЧ), ако по някаква причина желаете те да фигурират в разписанието.
Ясно е, че за да се състави коректно относно изискванията на Наредба № 10 разписание, в учебния план на паралелката трябва да съществува предметът Физическо възпитание, но и друг предмет (за организиране и провеждане на спортни дейности, по чл. 92, ал. 1 ЗПУО).
За предметите, неупоменати в наредбата, не се поставя отметка в нито един от чек-боксовете.

2.1.2. Таблица "Паралелки"
Тази таблица се попълва с основните данни за паралелките при конфигурирането на училището (1.1), така че командата Нов запис, с която се създава нова паралелка се използва сравнително рядко. Тъй като правилата за попълване на данните важат и при избор на командата Редактиране, ще разгледаме подробно диалоговата кутия, показана на фиг. 10.
Данните, които се попълват за всяка паралелка са разделени на три групи, които се избират с кликване върху текстовете в първия ред на кутията. 

А. В групата "Паралелка, учебен план", трябва да попълните основните данни за паралелката и учебния й план. Полетата <Символ>, <Учи>, <Клас> и <Буква> се попълват автоматично със стойностите, зададени при описанието на училището (1.1). Забележете, че ако промените тези стойности тук, те се помнят докато отново не ги промените с командата "За училището" (1.1). 

Системата формира наименованията на паралелките като комбинация от арабски цифри и букви. Полето <Символ> служи за промяна на така формираното име, ако е необходимо. Например, в СПГАГ паралелките са 9а1, 9а2 (специалност "Архитектура и геодезия"), 9п (специалност "Парково строителство"), 9т (специалност "Транспортно строителство") и т. н... По-нататък навсякъде в системата паралелките се обозначават със своите символи.

Полето <Класна стая> се попълва само ако паралелката има собствена класна стая. В него се вписва номерът на стаята, което налага преди това да е направен списъкът на кабинетите (2.1.4). 

Ако в чек-бокса <Разрешени са нулеви часове> има отметка, при необходимост системата ще планира нулев час за тази паралелки в един или повече дни от седмицата. 

Отметката в чек-бокса <Разрешени са свободни първи часове> означава, че при необходимост системата ще планира начало на учебния ден от втори час за тази паралелки в един или повече дни от седмицата. 

Учебният план на паралелката може да се създаде от учебния план на друга паралелка (бутон [image: image51.png]Konwpase or..



). След като  се  извърши  копирането, ако се  налага се  добавят или  изтриват 

Фиг. 10

предмети. Това става като се натисне бутонът [image: image53.png]Mpegmerh...




, след което се отваря диалоговата кутия, показана на фиг. 11. Ясно е, че в частност можете да създадете целия учебен план без копиране, използвайки тази кутия, но този начин е доста по-тромав.

Фиг. 11
В колоните "1 ср.", "2 ср." на таблицата се попълват броя часове по добавените предмети или се правят корекции на броя часове в копирания план, ако се налага.

Ако при изучаването на даден предмет паралелката се дели на групи, в колоната "Групи" се попълва техният брой, като максимумът е 4. Тривиалната ситуация е, ако за всяка група има преподавател. Тогава при планирането на часа се ангажират едновременно всички преподаватели. По-сложен е случаят, ако паралелката се дели на две групи, но преподавателят е един. Тогава системата ще планира на паралелката два пъти повече часове по този предмет, като те са първи или последни (но не задължително в един ден), за да може едната група да идва по-късно, респективно да си тръгва по-рано.

Фиг. 12
Бутонът [image: image56.png]


 служи за отразяване на ситуацията, в която групите от дадена паралелка изучават различни предмети по едно и също време. В кутията, която се отваря след натискането му (фиг. 12) в първия комбо-бокс е избраният предмет, а от следващите могат да се изберат предметите, с които избраният предмет се групира.

След затваряне на кутията с [image: image57.png]


 групираните предмети формират блок, като получават общ пореден номер в първата колона на таблицата от фиг. 10. 
Б. Втората група данни за паралелките се отнасят до това как и къде се провеждат часовете по изучаваните предмети. Те могат да се попълнят като от първия ред на диалоговата кутия за паралелките се избере текстът "Изисквания към предметите".

Преди да разгледаме възможностите, които могат да се зададат за начина на провеждане на часовете, ще отбележим, че тази операция може да се извърши не предмет по предмет и паралелка по паралелка, а групово (2.5). След груповата операция тук могат да се правят корекции, ако са необходими.

Системата може да планира часовете по всеки предмет по един от следните начини, който се избира в комбо-боксовете <Как се провеждат часовете>:

Пример

Равномерно разпределени часове


5 часа седмично  
5 дни х 1 час

6 часа седмично  
4 дни х 1 час




1 ден х блок от 2 часа

Поне един блок от два часа  


5 часа седмично  
1 ден х блок от 2 часа

3 дни х 1 час

Блокове от по два часа 



5 часа седмично  
2 дни х блок от 2 часа

1 ден х 1 час

Веднъж седмично 




5 часа седмично  
1 ден х блок от 5 часа

Два пъти седмично 




5 часа седмично  
1 ден х блок от 3 часа

1 ден х блок от 2 часа

Три пъти седмично 



5 часа седмично  
2 дни х блок от 2 часа

1 ден х 1 час

Разгледаните примери илюстрират само част от възможните комбинации между седмичен брой на часовете и начин на провеждането им.
Друга възможност за начин на провеждане на часовете е произволно описана от потребителя комбинация (текст "Нещо друго" в комбо-бокса за избор на начин). Броят на часовете може да се раздели най-много на 4 блока, като това се описва във втората колона на екранната форма по начина, показан по-долу. Като пример ще разгледаме предмет, по който има 13 часа седмично. Възможни разпределения са:


1 х 4, 2 х 3, 1 х 1, 1 х 2; 

2 х 4, 1 х 3, 1 х 2;

2 х 5, 1 х 3 и т.н...

Ще отбележим, че задаването на този начин на провеждане на часовете не е възможно групово, а само паралелка по паралелка и предмет по предмет.

Мястото на провеждане на часовете по даден предмет също може да се зададе групово (2.7), но е възможно да се задава или коригира и тук. Възможностите , които могат да се изберат в комбо-боксовете <Кабинет (стая)> са:

Няма – системата ще планира часовете на паралелката по този предмет без да се съобразява с наличието на помещение за провеждането им

Класната стая – часовете по този предмет се планират в класната стая на паралелката (ако има зададена такава). Ако сте забравили да въведете номер на класна стая, системата работи както в горния случай

Специализиран кабинет – часовете се планират единствено в кабинетите, където това е допустимо (2.1.4).

В. Третата група данни, наречена "Примерно разписание", дава нагледна информация за това дали учебният план е въведен коректно. Тук много бързо можете да се ориентирате дали сте въведели всички предмети с необходимия брой часове по всеки от тях.
2.1.3. Таблица "Учители"
Данните, които се попълват за всеки учител са разделени на две групи, които се избират с кликване върху текстовете в първия ред на кутията. Ако сте избрали групата "Общи данни", се отваря диалоговата кутия, показана на фиг. 13. В нея задължително се попълват номерът (до 4 символа) и името на учителя (до 36 символа). По желание можете да въведете съкращение на името (до 4 символа), което се използва единствено в общата форма за ръчно редактиране на разписанието (3.7). Ако в полето <Цвят> е избран цвят, различен от белия, в тази форма квадратчетата, в които съответният учител е зает, са оцветени в избрания цвят.

Ако въвежданият учител е начален, трябва да поставите отметка в чек бокса <Начален учител> и в комбо-бокса <Паралелка> да изберете паралелката, която той води. Тогава се активира бутонът [image: image58.png]Momunin or yuebHua naH




 и при натискането му всички предмети от учебния план на паралелката се прехвърлят в данните на учителя. Разбира се, от този списък трябва да изтриете предметите, по които на паралелката преподава друг учител, напр. физическо възпитание или чужд език.

В общия случай предметите, по които преподава учителят се избират от списъка в комбо-боксовете <Предмети>. Този списък може да е подреден по номер или по азбучен ред, в зависимост от направената настройка (1.2). Ако знаете наизуст номера на предмета, можете направо да го напишете в комбо-бокса, при което името му се попълва автоматично. Изтриването на предмет става с натискане на бутона [Del] от клавиатурата на компютъра.
Стойностите в комбо-боксовете <Клас> също се избират от списък или направо се пишат.

За да се попълни полето <Паралелки>, се натиска бутонът [image: image59.png]


 вдясно от него. В кутийката, която се появява, се поставят отметки срещу желаните паралелки. Ако направо изписвате буквите на паралелките, трябва да ги разделяте със запетаи.

Наличието на отметка в чек-бокса <Сборна група> показва, че от избраните паралелки се формира сборна група. В показания пример от 5б и 5в клас се формира сборна група по английски 

Фиг. 13
език. Системата ще планира часовете на сборната група едновременно. Ако сега погледнем и фиг. 10, ще установим, че при така зададените данни, системата трябва да планира едновременно часовете по английски език на 5б и 5в и по италиански език на 5б.
При избор на групата "Предпочитания", се отваря диалоговата кутия, показана на фиг. 14. В нея чрез кликване върху съответните квадратчета се блокират часовете, в които избраният учител не може да преподава. Блокираните часове се оцветяват в червено. При кликване върху буква от таблиците "Сутрин" и "Следобед" се блокира цялата колона под буквата, при кликване върху цифра – целият ред вдясно от цифрата. Отблокирането става чрез повторно кликване върху квадратче, буква или цифра от таблицата. В показания на фиг. 14 пример системата няма да планира часове на разглеждания учител в понеделник – първи и втори час сутрин, в сряда през целия ден и седми час следобед във всички дни от седмицата.

Фиг. 14
Ясно е, че налагането на такива ограничения трябва да става само при обективна необходимост, тъй като това допълнително затруднява удовлетворяването на изискванията на Наредба № 10.

2.1.4. Таблица "Кабинети"
Ако помещенията в училището са достатъчно на брой за провеждане на всички часове (което е малко вероятно), изобщо не е необходимо да се създава списък на кабинетите. Ако има проблем само с някои от помещенията, е достатъчно да се въведат и да се следят само те.

Данните, които се попълват за всеки кабинет са разделени на две групи, които се избират с кликване върху текстовете в първия ред на кутията. Ако сте избрали групата "Кабинет", се отваря диалоговата кутия, показана на фиг. 15. 

Попълването на полето <Номер> е задължително. Ограничението е до 4 цифри. В полето <Име> по желание се попълва пояснителен текст с дължина до 24 символа. Ако в полето <Цвят> е избран цвят, различен от белия, в общата форма за ръчно редактиране на разписанието (3.8) квадратчетата, в които съответният кабинет е зает, са оцветени в избрания цвят.

В различните училища съществуват различни практики по отношение на провеждане на часовете по кабинети. Посредством комбинации на поставените отметки в чек-боксовете <Предмети> и <Учители> системата дава възможност да се отразят разнообразни варианти. 

В показания на фиг. 15 пример се описва кабинет по химия.

Първи вариант (показан на фигурата): в кабинет 404 могат да водят часове само две учителки – Димитрова и Райковска. Това означава, че часовете по всички предмети, които имат тези учителки (например химия, природознание и час на класа) могат да бъдат планирани в кабинет 404. 

Втори вариант: в този кабинет двете избрани преподавателки могат да водят единствено часове по химия. Тогава трябва в чек-бокса <Предмети> да се постави отметка само срещу предмета химия, при което системата ще планира в кабинет 404 само часовете по химия на преподавателките Димитрова и Райковска.

Фиг. 15
Трети вариант: в кабинет 404 могат да се провеждат часове по химия, независимо кой е преподавателят. Тогава в чек-бокса <Предмети> трябва да се постави отметка само срещу предмета химия, а в чек-бокса <Учители> не трябва да има никакви отметки.

Четвърти вариант: в кабинет 404 могат да се провеждат часове по химия и природознание, независимо кой е преподавателят. Тогава в чек-бокса <Предмети> трябва да се поставят отметки срещу предметите химия и природознание, а в чек-бокса <Учители> не трябва да има никакви отметки.

За всеки кабинет могат да се наложат ограничения за ползването му. Това става като се избере групата "Ограничения", след което се отваря диалогова кутия, подобна на показаната на фиг. 14, със същите правила за блокирането на часове.

Много важно! Не забравяйте, че за да бъдат планирани часовете по кабинети, трябва да сте задали за съответните предмети, че изискват планиране в специализиран кабинет (2.1.2).

2.2. Редактиране
Изборът на тази команда от менюто води до отваряне на диалогов прозорец, чийто вид зависи от заредената на екрана таблица:

Предмети – фиг. 9

Паралелки – фиг. 10
Учители – фиг. 13
Кабинети – фиг. 15 

Същото се постига с натискане на бързия бутон [image: image63.png]


, с избор на командата от менюто на десния бутон на мишката или с двоен клик върху маркирания запис. Данните, които са попълнени в полетата на прозореца са за този запис от таблицата, върху който е позициониран маркерът в момента. За да запишете данните, след като ги коригирате, трябва да затворите диалоговия прозорец с бутона [image: image64.png]


.

2.3. Изтриване

Освен от менюто, командата се избира и с натискане на бързия бутон [image: image65.png]


 или с избор от менюто на десния бутон на мишката. Тя се отнася са за този запис от таблицата, върху който е позициониран маркерът в момента. Винаги след като се избере Изтриване се появява диалогова кутия с искане за потвърждение на операцията. Изтриването се извършва след натискане на бутона [image: image66.png]


.

2.4. Търсене

Търсенето на даден набор от символи се извършва в дадена колона от заредената на екрана таблица. В първото поле на диалоговата кутия, която се отваря след избор на командата Търсене или с натискане на бързия бутон [image: image67.png]


, се попълва търсеният текст, а във второто се избира колоната. Трябва да се има предвид, че няма значение дали текстът за търсене е въведен с главни или малки букви. В третото поле се задават правилата, по които да се извърши търсенето. Възможните варианти са:

· пълно съвпадение – маркерът се позиционира върху даден текст, само ако се получи пълно съвпадение между него и текста, въведен в диалоговата кутия;

· съвпадение на думи – маркерът се позиционира върху даден текст, ако една дума от него съвпада с думата, въведена в диалоговата кутия;

· съвпадение на символи – маркерът се позиционира върху даден текст, ако няколко последователни символа от него съвпадат със символите, въведени в диалоговата кутия. 

Ако търсеният текст се среща повече от един път в избраната колона на таблицата, натискането на бутоните [image: image68.png]


 или [image: image69.png]


 води до повторното му намиране. Търсенето се извършва от текущата позиция на маркера в избраната посока, като при достигане на края или съответно началото на таблицата се появява съобщение "Търсеният текст не е открит".

2.5. Изисквания към предметите (групово)

За улеснение при въвеждането на данните системата позволява групово задаване на начина на провеждане на часовете по даден предмет. В примера, показан на фиг. 16 е зададено, че за всички шести и седми класове (без 7в клас) часовете по български език и по математика трябва да се провеждат така, че да има поне един блок от два часа. При изход от диалоговата кутия с [image: image70.png]


 тези изисквания се запомнят в данните за съответните паралелки, откъдето при необходимост могат да бъдат коригирани за всяка паралелка поотделно (2.1.2).

Кликването върху бутон [image: image71.png]


 в лявата или в дясната част на кутията поставя отметки срещу всички паралелки, съответно всички предмети, а кликването върху бутона [image: image72.png]


 премахва отметките.

Фиг. 16
2.6. Несъвместими предмети

Командата позволява да се дефинират групи от предмети, които да не се планират в един ден, напр. Български език и Български език ИУЧ. Преди да разгледаме тази възможност, ще обърнем внимание на това, че дефинирането на всяка такава група неизбежно води до затрудняване на процеса на редене и до по-трудно удовлетворяване на всички останали изисквания. 
След избор на командата се отваря диалоговата кутия, показана на фиг. 17. В лявата й част има информация за създадените групи, а в дясната част са бутоните, с натискането на които можете да създадете нова група, да редактирате или да изтриете вече създадена група.

 [image: image74.png]


 

Фиг. 17
Бутоните [image: image75.png]


 и [image: image76.png]PenakTupate..



 отварят кутията, в която се дефинират групите (фиг. 18).

Фиг. 18
В лявата част на кутията се поставят отметки срещу паралелките, за които ще са в сила изискванията за несъвместимост на предметите. Кликването върху бутона [image: image78.png]


 поставя отметки срещу всички паралелки, а кликването върху бутона [image: image79.png]


 премахва всички отметки. 
За да добавите предмет в групата, трябва да го маркирате в списъка "Всички предмети" и да натиснете бутона [image: image80.png][oBasy ket rpynaTa >>



. За да изтриете предмет от групата, трябва да го маркирате в списъка "Предмети в групата" и да натиснете бутона [image: image81.png]<< VsTpuii ot rpynara



.
На показания пример за всички паралелки от шести и седми клас не трябва да се планират в един ден Български език и Български ИУЧ.
При дефинирането на такива групи има твърде голям риск да поставите неизпълними изисквания. Ако например общият брой часове по предметите от групата е 7 и за тези предмети е зададено, че се изучават като "Равномерно разпределени часове", т.е. по 1 час, няма как системата да ги разпредели в 5 учебни дни без поне в два дни да се изучават двата предмета. В такъв случай ще се появи съответно съобщение в генерирания списък за грешки в данните (2.8).
2.7. Кабинети за предметите (групово)

Друго улеснение при въвеждането на данните е възможността да се задава групово мястото на провеждане на часовете по даден предмет за набор от паралелки. В показания на фиг. 19 пример е зададено, че всички паралелки провеждат часа на класа в класните си стаи. При изход от диалоговата кутия с [image: image82.png]


 тези изисквания се запомнят в данните за съответните паралелки, откъдето при необходимост могат да бъдат коригирани за всяка паралелка поотделно (2.1.2).

Фиг. 19
Кликването върху бутон [image: image84.png]


 в лявата или в дясната част на кутията поставя отметки срещу всички паралелки, съответно всички предмети, а кликването върху бутон [image: image85.png]


 премахва отметките.

2.8. Проверка на данните
При избор на тази команда системата прави проверка на въведените данни, като при установени липси и несъответствия се генерира списък , в който грешките са разделени по видове:

Паралелки без учители – ако в учебния план на паралелката фигурира даден предмет, а не е зададен преподавател по него

Групи без учители – ако в учебния план на паралелката е зададено, че по даден предмет тя се дели на групи, а броят на зададените преподаватели е по-малък от броя на групите. Трябва да имате предвид, че системата дава съобщение и в ситуацията, при която един учител действително преподава и на двете групи от паралелката. Вие трябва да прецените дали да интерпретирате съобщението като действителна грешка или не.

Дублирани часове – ако броят на групите по даден предмет е по-малък от броя на учителите, за които е зададено, че преподават на паралелката по този предмет.

Липсващи кабинети – ако е зададено, че паралелка трябва да провежда часовете по даден предмет в класна стая или специализиран кабинет, а такова помещение не е дефинирано.

Не фигурират в учебния план – ако за даден учител е зададено, че преподава на паралелка по предмет, който не фигурира в учебния й план.

Учители (неизпълними изисквания) – ако даден учител е ангажиран с повече от една група за часове, които трябва да се провеждат едновременно (напр. преподава I чужд език на едната група от дадена паралелка и II чужд език на втората група, като същевременно е зададено, че двата предмета трябва да бъдат изучавани едновременно).

Повече от една група за часове, които се провеждат в класната стая – ако две или повече групи от една паралелка изучават едновременно предмет или предмети, за които не са зададени достатъчен брой помещения (напр. зададено е, че две групи изучават даден предмет в класната стая, като часовете трябва да се провеждат едновременно).

Несъвместими предмети (неизпълними изисквания) – ако в група несъвместими предмети броят на часовете, които трябва да се планират, е по-голям от броя на учебните дни.

2.9. Прехвърляне на данните от Admin L/Pro 
Командата служи за прехвърляне на необходимите за работата на СЕДРА данни от програмния продукт Admin L или Admin Pro. Ясно е, че колкото по-пълна е базата данни в Admin, т.е. колкото по-готов е Образец 1, толкова повече полезна информация ще се прехвърли в СЕДРА.
След като изберете командата, се отваря диалогова кутия, в която трябва да посочите точното местоположение на файла DataU.mdb (за работещите с Admin L) или Data.mdb (за работещите с Admin Pro) и да натиснете бутона [image: image86.png]Oreopu dhaiina 1 MpoueTH faHHHTE



. 
При тази операция се прочитат и обработват: 
1. Списъкът на предметите, като при прехвърлянето има следните особености:
– изтриват се всички предмети, които не са използвани в нито един учебен план на паралелка;

– ако в базата данни на Admin един предмет, например Математика, съществува в раздел А (задължителни учебни часове) и в раздел Б (избираеми учебни часове), за нуждите на СЕДРА в списъка се генерират два предмета – Математика и Математика ИУЧ (Математика ЗИП за старите учебни планове) . Същото се отнася и за предметите от ЗПП – практика и ЗИПП – практика. При прехвърлянето към името на такъв предмет се добавя текстът "пр.", съответно "ЗИП пр.". 
2. Списъкът на паралелките с учебния план на всяка паралелка.
3. Списъкът на учителите.

Прочетените данни се показват в диалогова кутия, в чиято горна част има комбо-бокс, от който може да се избира списък за разглеждане. 
Натискането на бутона [image: image87.png]TIpexssp/M MpoUSTeHNTE AaHHM B PaSTUCIHUATS.



 води до запис на данните в работната директория на СЕДРА, като при тази процедура се заместват всички въведени от вас до този момент данни. Прехвърлянето на нови списъци на предмети и учители и на нови учебни планове в системата води до нулиране или заместване на всички данни, свързани със старите списъци. Нулират се групите несъвместими предмети; при заместването на списъците се нулират и специфичните им параметри, например разпределението на часовете по учители, описанието на кабинетите (самият списък на кабинетите се запазва) и т.н. 
След прехвърляне на данните от Admin има допълнителна работа по подготовката им за нуждите на седмичното разписание, която се изразява във:
1. Прецизиране на списъка на предметите.
Поради различните цели, които имат двата програмни продукта, някои от предметите, които съществуват в Admin, но са обявени по особен начин - извън учебния план, извънкласни дейности и т.н., не се прехвърлят (специални мерки в това отношение са взети само за часа на класа и за часа за провеждане на спортни дейности, които се прехвърлят и се включват в учебния план на паралелките). Тъй като обект на седмичното разписание са задължителните и избираемите часове (чл. 1 от Наредба № 10), предметите от раздел В на учебния план – факултативни учебни часове, също не се прехвърлят. Ако все пак искате такива предмети да бъдат включени в седмичното разписание, трябва да ги добавите в списъка на предметите (2.1.1). На същото място можете да поправите работните имена и съкращенията на предметите, тъй като при прехвърлянето в полето <Работно име> автоматично се попълва началната част от името на предмета, което може да доведе до дублиране, особено при предмети от професионалната подготовка.
2. Прецизиране на данните за паралелките (2.1.2). 
а) тъй като в Admin липсва информация за смяната, в която учи всяка паралелка, при прехвърлянето за всички паралелки се задава, че учат предиобед. При двусменен режим на обучение трябва да уточните тези данни и да попълните правилно всички други полета в горната част на кутията;
б) трябва да прегледате учебния план на всяка паралелка и при необходимост да го поправите и/или допълните;
в) трябва да обявите начина на провеждане на часовете по всеки предмет – по един час, на блокове по два часа и т.н... Обръщаме внимание, че това може да стане както поотделно за всяка паралелка (2.1.2), така и групово (2.5).
г) ако работите с кабинети, за всеки предмет, изучаван от паралелката, трябва да посочите дали се изучава в специализиран кабинет, в класната стая или няма изисквания за провеждането му. Това също може да стане както поотделно за всяка паралелка (2.1.2), така и групово (2.7).
3. Прецизиране на данните за учителите (2.1.3). 
Трябва да прегледате разпределението на часовете на всеки учител, при необходимост да го коригирате и да добавите информацията за сборните групи (ако има такива). На същото място трябва да въведете и информацията за ограниченията в работното време на учителите.
4. Въвеждане на данните за кабинетите (2.1.3). 
В Admin тази информация изобщо не се въвежда, така че тук трябва да се започне от самото начало (2.1.4).
Като имат предвид казаното по-горе, клиентите, които имат вече въведени в СЕДРА данни (например от предишния срок), трябва да преценят внимателно дали ще е по-лесно да ги коригират за нуждите на текущото разписание или да започнат отначало, прехвърляйки базата от Admin. 
3. Меню "Разписание"
Използването на комбинации от командите, групирани в това меню, дава възможност за подреждането и архивирането на седмичното разписание. Командите са подредени в реда, в който трябва да се изпълняват в процеса на работа.

3.1. Начално ръчно планиране
Понякога е необходимо определени часове да се планират в самото начало на работата по разписанието, преди да са разпределени всички часове от учебните планове. Тогава се избира командата Начално ръчно планиране (бърз бутон [image: image88.png]


)и се правят следните стъпки:

– от лявата част на кутията се избира паралелка

– в таблицата за разписанието се кликва върху клетката, отговаряща на избрания час, напр. 
   понеделник, 6-ти час 

– натиска се бутонът [image: image89.png]


.

– появява се втора кутия, в която има комбо-бокс за избор на предмет. След като го изберете, полетата <Учител> и <Кабинет> се попълват автоматично с предварително въведените данни (2.1.2, 2.1.3, 2.1.4). Тук нямате право да променяте данните в полето <Учител>. Това може да става само в 2.1.3. Възможна е обаче промяна в полето <Кабинет>. Бутонът [image: image90.png]


 служи за автоматично намиране на някой от кабинетите в които според предварително въведените данни (2.1.4) провеждането на този час е допустимо. Ако искате обаче, можете да изберете произволен кабинет от списъка на кабинетите.

В тази кутия се виждат всички групи по избрания предмет и съответстващите им учители и кабинети. Тук не могат да се добавят и премахват групи. Това става само в данните за учебния план на паралелката (2.1.2).

– след затварянето на тази кутия с [image: image91.png]


 процедурата се повтаря за всички часове, които трябва да се планират ръчно и се натиска бутонът [image: image92.png]3annc



, за да бъдат запомнени.

В избраната клетка се появява името на планирания предмет. Ако желаете по-подробна информация, можете да поставите отметки в чек-боксовете <Визуализация на>. По този начин можете да добавите информация за името на учителя, за кабинета или и за двете заедно. 

Всеки планиран предмет може да бъде преместван от клетка в клетка с влачене, при което се появява съобщение, ако поставянето му в дадена клетка не е възможно. 

За да изтриете планиран предмет, трябва да кликнете върху него и да натиснете бутона [image: image93.png]


.

Друг случай на предварителна ръчна намеса е, ако по някаква причина трябва да се блокират определени часове от седмицата, в които паралелката не може да учи. Стъпките тогава са:

– от лявата част на кутията се избира паралелка

– в таблицата за разписанието се кликва върху клетката, отговаряща на избрания час

– натиска се бутонът [image: image94.png]


, при което маркираната клетка се оцветява в червено.

За да отблокирате блокиран час, трябва да кликнете върху него и отново да натиснете бутона [image: image95.png]


.

При маркиране на час в горната част на кутията, в долната лява част има информация за заетостта на учителя, който преподава предмета, а в долната дясна част – за запълнеността на кабинета, в който се провежда часът. 

Направените промени се запомнят при натискане на бутона [image: image96.png]3annc



. Ако има промяна, която не е записана, при изход от кутията отново ще се появи съобщение с възможност за запис или за отказ.

3.2. Начално планиране на предмет (групово)
Необходимост от групово планиране на предмет възниква, ако например е решено часът на класа да се провежда от набор паралелки в определен ден и час. Тогава се избира командата Начално планиране на предмет (групово) и се правят следните стъпки:

– от лявата част на кутията се избират последователно смяна (първа или втора) и клас, при което се селектират паралелките от избрания клас. Ако не изберете клас, се виждат всички паралелки. Кликването върху бутон [image: image97.png]


 в лявата или в дясната част на кутията поставя отметки срещу всички паралелки, а кликването върху бутон [image: image98.png]


 премахва отметките.

– в комбо-бокса <Кой предмет> се зарежда списъкът на изучаваните от избраните паралелки предмети и от него се избира желаният предмет, напр. Час на класа

– Ако в някоя от избраните паралелки вече има ръчно планирани часове, в таблицата "План" съответните клетки са оцветени в сиво. Кликва се върху свободна клетка, отговаряща на избрания час, напр. сряда, 6 час;
– натиска се бутонът [image: image99.png]Mnakwpaii Hosw uacose




.
Ако планирането е възможно, в избраната клетка се появява номерът на планирания предмет. Ако по някаква причина не е възможно, излиза съответно съобщение.
Ако искате групово да изтриете вече планирани часове, се натиска бутонът [image: image100.png]ViSTpuii nnaHmpaHuTe uacose



, при което се изтриват всички часове по избрания предмет за селектираните паралелки. 
3.3. Начално автоматично подреждане
При избора на тази команда (бърз бутон [image: image101.png]


) системата разпределя часовете от учебните планове на паралелките в петте учебни дни, като се съобразява с условията, зададени в диалоговата кутия, показана на фиг. 20. В този момент часовете все още не са подредени, т.е. възможно е в едн ден от седмицата да са поставени 8 часа, а в друг – 2, а също така и да има "прозорци". Предварително ръчно планираните и блокирани часове (3.1) остават непроменени.

За по-голяма гъвкавост при работата е предвидена възможност часовете да не се планират в кабинети, независимо че данните за кабинетите може да са въведени. Ако в чек-бокса <Планиране на часовете в съответните кабинети> няма отметка, при планирането на часовете наличието на кабинети ще се игнорира.

Отметките в чек-боксовете <Отчитат се изискванията на Наредба No 10>, <Отчитат се предпочитанията на учителите> и <Отчитат се ограниченията за кабинетите> водят до стриктно начално разпределяне на часовете, като се отчитат зададените в 2.1.3 и 2.1.4 ограничения за учителите и кабинетите. Препоръчително е началното автоматично подреждане винаги да се извършва по този начин.

Ако поставите в него отметка, се активира бутонът [image: image102.png]


, намиращ се вдясно от текста. При натискането му се отваря показаната по-долу диалогова кутия, в която са дефинирани три изисквания, спазването на които би повишило качеството на седмичното разписание, но които не са задължителни според Наредба 10. 

Ще поясним Изискване 1 с примери:

– ако по подаден предмет имате два часа седмично, които не се изучават на блок, тези часове не трябва да са в два последователни дни;

– ако по подаден предмет имате четири часа седмично, два от които са блок, те трябва да се планират в понеделник, сряда и петък 

и т.н...

Изискване 2 е добавено, тъй като чл. 3, ал. 3 на наредбата се отнася само за основната степен на образование, а е добре, ако има възможност, леките предмети да се разпределят равномерно в учебните разписания на всички паралелки.

Изискване 3 е ясно и няма да го коментираме допълнително.

Фиг. 20
При разработването на програмата са взети всички мерки този подготвителен етап от нареждането на седмичното разписание да преминава успешно. При необходимост се използват осми, девети и т.н. часове, ако паралелките учат сутрин и нулеви, ако учат следобед. Въпреки всичко е възможно да се получи съобщение за неуспешно нареждане на седмичното разписание. Невъзможността на системата да се справи с много голям процент вероятност се дължи на допусната груба логическа грешка при задаване на началните условия. Като пример ще разгледаме следната ситуация. Нека даден учител има 8 часа седмично български в дадена паралелка, като за този предмет е зададено, че се изучава на блокове по два часа, т.е. необходими са четири дни, за да бъдат планирани часовете. Ако в същото време сте блокирали два дни на този учител, се получава нерешима задача – четири блока трябва да се разпределят в три дни. След затваряне на съобщението се появява ориентировъчна информация за това къде е проблемът.

Отново ще обърнем внимание на факта, че това разпределяне е изходното положение за същинското подреждане. То е доста грубо и след него най-често в разписанията на паралелките има прозорци и натоварването по дни не е равномерно.

Внимание! Началното автоматично подреждане е задължително при всяка промяна на данните, която би довела до промяна в седмичното разписание, напр. промяна на планирани часове в "Начално ръчно планиране", промяна на часовете по учебен план, промяна на часовете на даден учител, добавяне или изтриване на предмет или учетел и т.н.. Същевременно изпълнението на тази команда води до изтриването на вече съставения вариант (ако има такъв).

Задължително е след началното автоматично подреждане да продължите реденето на разписаниета като изберете командата Оптимизация на разписанието на паралелките (бърз бутон [image: image104.png]


). 

3.4. Оптимизация на разписанието на паралелките

Когато избирате тази команда за първи път след началното подреждане на разписанието (3.3), състоянието на всички чек-боксове в горната част на кутията се наследява от зададеното при началното автоматично подреждане (3.3). В процеса на подреждането на разписанието състоянието на чек-боксовете може да се променя, като след промяната системата работи при новите условия. 

Ще разгледаме пример:

* Отчитането на ограниченията за кабинетите е било включено и го изключваме.

Това ще облекчи работата на системата, тъй като тя ще започне да планира часове и във времевите интервали с наложени ограничения. 

* Отчитането на ограниченията за кабинетите е било изключено и го включваме.

Това е по-сложният случай. Системата е работила без да отчита ограниченията за кабинетите и към момента на включването им във времевите интервали с наложени ограничения вероятно вече има планирани часове. Тогава тя ще се стреми да извади планираните часове от тези интервали (ще го направи само ако е възможно), което утежнява работата й. 

Индикацията в чек-бокса <Отчита се несъвместимостта на предметите> също може да се променя в процеса на редене на разписанието. Ако започнете реденето като отчитате несъвместимостта и видите, че по този начин не могат да се постигнат другите изисквания, можете да махнете отметката.
В процеса на редене е възможно вариант, който удовлетворява в дадена степен зададените критерии, да бъде развален, за да се търси по-добро решение. Ако в чек-бокса <Автоматичен запис на най-добрия вариант> има поставена отметка, този добър вариант ще бъде записан и ще бъде възпроизведен при повторно отваряне на диалоговата кутия.
Ако в чек-бокса <Отчитат се изискванията на Наредба № 10> има отметка, е активен бутонът [image: image105.png]


, намиращ се вдясно от текста. Натискането му отваря диалогова кутия, в която са зададени изискванията за максимален дневен брой задължителни и избираеми часове по класове съгласно чл. 4, ал. 1 от Наредба № 10. 

Ако поставите отметка в чек-бокса <Допълнителни изисквания за качество>, се активира бутонът [image: image106.png]


, намиращ се вдясно от текста. Натискането му отваря диалогова кутия, в която са дефинирани три изисквания, спазването на които би повишило качеството на седмичното разписание, но които не са задължителни според Наредба № 10. 

Изискване 1: Ако часовете по даден предмет се разпределят в два или три дни от седмицата, тези дни да не са последователни. 
Ще го поясним с примери:

– ако по подаден предмет имате два часа седмично, които не се изучават на блок, тези часове не трябва да са в два последователни дни;

– ако по подаден предмет имате четири часа седмично, два от които са блок, те трябва да се планират в понеделник, сряда и петък 

и т.н...

Изискване 2: Изискванията на Наредба № 10 за разпределението на разтоварващите предмети да се приложат и за учениците над 8 клас.
Член 3, ал. 3 на наредбата не се отнася за гимназиален етап на основната образователна степен, но е добре, ако има възможност разтоварващите предмети да се разпределят равномерно и в техните учебни разписания.

Изискване 3: В един ден да няма два последователни разтоварващи предмета – Това изискване е ясно и няма да го коментираме допълнително.

След като отбележите изискванията, които смятате за разумно да наложите при реденето на разписанието, трябва да затворите диалоговата кутия с бутона [image: image107.png]e




. Допълнителните изисквания също могат да се променят, включват и изключват в процеса на редене на разписанието.

Ясно е, че ако има отметки и в петте чек-бокса за изисквания, условията на работа ще са най-тежки, като стремежът ще е да се отговори на всички изисквания.

Процесът на подреждане на разписанието се стартира с бутона [image: image108.png]Crapr



, който в този момент се променя и става [image: image109.png]


.

В работния прозорец има две таблици. В първата хоризонтално са разположени класовете, а вертикално буквите, така че всяка клетка отговаря на определена паралелка. При кликване в дадена клетка от тази таблица във втората таблица се вижда моментното състояние на програмата на съответната паралелка. 
В клетките на първата таблица има динамично променяща се индикация за текущото състояние на разписанието на паралелките. Видът й се променя от комбо-бокса <Индикация за>. 

Ако е избран текстът "Максимален брой часове и прозорци", в клетката на всяка паралелка има една цифра или две цифри, разделени от наклонена черта, напр. 8/3. Това означава, че при това моментно състояние на разписанието в най-дългия ден от седмицата паралелката има 8 часа, а в програмата й има общо 3 прозореца. В тази ситуация клетката е оцветена в червено. Когато програмата на паралелката остане без прозорци, втората цифра изчезва. Ако няма прозорци, но все още не е постигнато изравняване на натоварването по дни, клетката се оцветява в жълто. Когато се постигне изравняване, оцветяването изчезва.
Ако е избран текстът "Наредба № 10/Допълнителни изисквания", в клетката на всяка паралелка се отбелязва моментното състояние на седмичното разписание на паралелката спрямо изискванията на Наредба № 10 и Допълнителните изисквания, като са въведени два вида индикация:

* текстова – във всяка клетка има текст Да или Не, който показва дали са достигнати изискванията на Наредба № 10;

* цветова – зеленият цвят в дадена клетка показва, че за съответната паралелка са удовлетворени изискванията на Наредба 10 и са постигнати наложените допълнителни изисквания за качество; жълтият цвят показва, че са удовлетворени изискванията на Наредба 10, но не са постигнати наложените допълнителни изисквания за качество; червеният – не са удовлетворени изискванията на Наредба 10.

Ако при реденето в чек-бокса <Допълнителни изисквания за качество> няма отметка, текстовете "Да" и "Не" в клетките ще са съответно на зелен или червен фон. Ако има отметка, те ще са на зелен, червен или жълт фон в зависимост от това дали са удовлетворени допълнителните изисквания.

Казаното дотук означава, че ако във всички клетки има "Да", независимо от това дали фонът е зелен или жълт, формалните изисквания на Наредба № 10 са изпълнени. 

Поради липса на точни критерии за достигнато качество на разписанието преценката за край на процеса е оставена на потребителя. Можете да преустановите реденето на разписанието с натискане на бутона [image: image110.png]


 и да направите бърз обзор на състоянието му чрез последователно кликване в клетките на първата таблица. Ако достигнатото състояние не ви удовлетворява, можете да продължите реденето с натискане на бутона [image: image111.png]Crapr



, после пак да спрете за разглеждане и т.н... Идеалният вариант по отношение на заложените в алгоритъма изисквания би бил във всички клетки да има "Да" на зелен фон. Бутонът [image: image112.png]Vison




 води до затварянето на диалоговата кутия със запис, ако в чек-бокса <Автоматичен запис на най-добрия вариант> няма поставена отметка и без запис в противния случай.
Разписанието на всяка паралелка може да съдържа имената на учителите, имената на предметите или номерата на кабинетите в зависимост от това какво е избрано от комбо-бокса <Визуализация на>. 

Комбо-боксът <Оцветяване> e с две позиции – "Стандартно" и "По групи".

"Стандартно" означава, че ръчно планираните часове са оцветени в синьо, блокираните – в червено, часовете, в които паралелката е разделена на групи – в светло жълто, а часовете на сборните групи – в жълто.

Ако е избрано "По групи", оцветяването ще показва групата по Наредба 10, към която принадлежи предметът в съответната клетка. 

При разглеждането на разписание на паралелка, неудовлетворяващо изискванията на Наредба № 10, под "лошите" дни ще има текстова индикация и тогава оцветяването по групи ще позволи лесно да се ориентирате къде е проблемът.
Текстовете са:
Брой часове – означава, че за броят часове за съответния ден надвишава максимално допустимия брой задължителни и избираеми часове съгласно чл. 4, ал. 1 от Наредба № 10.
Прозорци – означава, че в разписанието за съответния ден все още има незатворени "прозорци".
Леки предмети – означава, че за съответния ден не е удовлетворено изискването на чл. 3, ал. 3 от Наредба № 10.
Забележете, че процедурата по стартиране и спиране на реденето може да се повтаря многократно, като всеки път продължава от достигнатото състояние. Обаче, ако междувременно е изпълнено Начално автоматично подреждане (3.1), реденето започва отначало. Ще напомним, че можете да запазите междинен или краен вариант на разписанието като използвате командата Запис на текущия вариант в архива от меню "Разписание" (3.10) и при нужда да го възстановите като използвате командата Архив от същото меню (3.11).

3.5. Оптимизация на разписанието на учителите
Тази команда се избира по желание (бърз бутон [image: image113.png]


), след като е нареден вариант на разписанието на паралелките, който удовлетворява в достатъчна степен поставените изисквания. С натискането на бутона [image: image114.png]Crapr



 се стартира процедура, при която системата се стреми да оптимизира програмите на учителите в зависимост от зададените в чек- и комбо-боксовете параметри, без при това да влошава постигнатите за програмите на паралелките резултати. 
Когато избирате тази команда за първи път след като сте редили разписанията на паралелките (3.4), състоянието на чек-боксовете <Отчитат се изискванията на Наредба № 10> и <Допълнителни изисквания за качество> се наследява от текущото състояние на аналогичната опция за паралелките. Ако там в двата чек-бокса е имало отметки и сте достигнали добри резултати, това неизбежно се е отразило отрицателно на компактността на разписанието на учителите. Тук трябва да се опитвате да го компресирате при същите условия. 
Ако резултатите не ви харесват, можете да махнете отметките от единия или от двата чек-бокса и/или да промените наложените допълнителни изисквания. Трябва да имате предвид обаче, че тази стъпка ще влоши постигнатите за паралелките резултати.

По-надолу са изброени параметрите, които могат да се задават в тази кутия, по реда на отчитането им при реденето на програмите на учителите.

<Максимален брой часове в един ден)> – в този комбо-бокс можете да зададете дневния брой часове, който не трябва да се превишава. Стойността на този параметър зависи от конкретното учебно заведение и от натоварването на преподавателите в него. Теоретично е възможно, ако има преподаватели с часове в първа и втора смяна, общият им брой за ден да надхвърли 8 часа. В този случай би било разумно да се зададе максимален брой 8 или 7 часа. 

Ако обучението е само в една смяна, е малко вероятно даден учител да има повече от 7 часа на ден. В тази ситуация, ако зададете например 5 часа, системата би могла да изпълни това изискване за преподавателите с до 25 часа седмично. За учителите с повече от 25 часа седмично то ще е теоретично неизпълнимо. В тази ситуация не се генерира съобщение за грешка.

<Минимизиране на нарушените предпочитания> – ако до този момент програмата е редена без да се отчитат предпочитанията на учителите (2.1.3) и поставите отметка в този чек-бокс, системата ще се стреми да освободи забранените за провеждане на часове клетки, ако те вече са запълнени.
<Допустим брой прозорци)> – ще поясним смисъла на този параметър с пример. Да предположим, че след подреждането на програмите на паралелките има учители, в чиито програми няма прозорци. Ако сте избрали "–", системата ще се стреми да премахва прозорците от програмите на другите учители без да създава прозорци в програмите, в които няма такива. Ако зададете например 2, стремежът ще бъде да се разпределят равномерно по два прозореца на всички учители, независимо дали преди това са имали (разбира се, ако това се налага).

Ако в чек-бокса <Минимизиране на броя на прозорците> има, а в чек-бокса <Максимизиране на броя на свободните дни> няма поставена отметка, системата се стреми да отстранява прозорците в програмите на учителите чрез разпределяне на натоварването им по всички работни дни.

В обратния случай стремежът е към осигуряване на свободен ден или дни на учителите, като при този процес е възможно да възникнат повече прозорци през останалите дни.

Ако и в двата чек-бокса има отметки, системата ще се стреми да удовлетворява двете изисквания едновременно, търсейки компромисни решения.

Забележете, че липсата на отметка в чек-бокса <Максимизиране на броя на свободните дни> не означава "да няма свободен ден". Най-голяма е вероятността да се получи програма без свободен ден, ако и в двата чек-бокса няма отметки.

Още веднъж ще обърнем внимание на това, че разместванията в програмите на учителите се извършва в рамките на постигнатите за програмите на паралелките резултати. На практика това означава, че не може да се очаква абсолютно удовлетворяване на изискванията, зададени с описаните параметри.

В процеса на редене е възможно вариант, който удовлетворява в дадена степен зададените критерии, да бъде развален, за да се търси по-добро решение. Ако в чек-бокса <Автоматичен запис на най-добрия вариант> има поставена отметка, този добър вариант ще бъде записан и ще бъде възпроизведен при повторно отваряне на диалоговата кутия. 
Поради липса на точни критерии за достигнато качество на разписанието преценката за край на процеса е оставена на потребителя. Можете да преустановите реденето на разписанието с натискане на бутона [image: image115.png]


. Ако достигнатото състояние не ви удовлетворява, можете да продължите реденето с натискане на бутона [image: image116.png]Crapr



, после пак да спрете за разглеждане и т.н... Степента на достигане на заложените в алгоритъма изисквания се индикира от променящите се числа в горната дясна част на кутията. 

Бутонът [image: image117.png]Vison




 води до затварянето на диалоговата кутия със запис, ако в чек-бокса <Автоматичен запис на най-добрия вариант> няма поставена отметка и без запис в противния случай..

3.6. Разпределяне по кабинети
Ако недостигът на кабинети създава проблеми при нареждането на разписанието, можете да въведете и опишете кабинетите (2.1.4), но да направите началното автоматично подреждане (3.3) без да включвате опцията "Планиране на часовете в съответните кабинети". По този начин по-лесно ще се изпълнят другите изисквания към разписанието. След това можете да изпълните командата Разпределяне по кабинети, при което системата ще разпредели (доколкото е възможно) планираните часове по кабинети, като се съобразява със зададеното описание на кабинетите. След като разгледате получения резултат, Вие можете ръчно да планирате неразпределените часове в други кабинети (3.7), преценявайки какви компромиси е възможно да направите с предварително зададеното описание на кабинетите.

3.7. Ръчно редактиране (по паралелки)
Командата Ръчно редактиране(по паралелки) (бърз бутон [image: image118.png]


) може да се използва за междинна намеса в процеса на автоматично редене или за крайно ръчно редактиране на седмичното разписание. 

Ще поясним, че в разписанията на паралелките се използват следните цветове:

за предварително планираните и фиксирани часове – синьо; 

за блокираните часове от деня – червено; 

за часовете, в които има сборни групи от две или повече паралелки – жълто;

за часовете, в които паралелката се дели на групи – светло жълто.

Ако установите, че зададените начални условия за програмите на паралелките са прекалено тежки, можете да ги облекчите, като:

– разблокирате предварително блокирани часове

– преместите предварително планирани часове. След преместването те остават фиксирани (сини). Ако искате да могат да бъдат местени от СЕДРА, трябва да ги освободите.

– разделите часове, за които е зададено, че се провеждат на блок. Това става като преместите единия от часовете на произволно разрешено място в схемата. При по-нататъшната си работа системата ще го третира като единичен час.

За да извършите посочените операции, можете да използвате влачене, при което се появява съобщение, ако поставянето на премествания предмет в дадена клетка не е възможно. 

За планирането на допълнителен час или за промяна на планирани кабинети трябва да направите следното:

– от лявата част на кутията се избира паралелка

– в таблицата за разписанието се кликва върху клетката, отговаряща на избрания час, напр. 
   понеделник, 6-ти час 

– натиска се бързият бутон [image: image119.png]


.

– появява се втора кутия, в която има комбо-бокс за избор на предмет. След като го изберете, полетата <Учител> и <Кабинет> се попълват с предварително въведените данни (2.1.2, 2.1.3, 2.1.4). Тук нямате право да променяте данните в полето <Учител>. Това може да става само в 2.1.3. Възможна е обаче промяна в полето <Кабинет>. Бутонът [image: image120.png]Hamepy kabunet(u)



 служи за автоматично намиране на някой от кабинетите, в които според предварително въведените данни (2.1.4) провеждането на този час е допустимо. Ако искате обаче, можете да изберете произволен кабинет от списъка на кабинетите.

В тази кутия се виждат всички групи по избрания предмет и съответстващите им учители и кабинети. Тук не могат за се добавят и премахват групи. Това става само в данните за учебния план на паралелката (2.1.2). 

– след затварянето на тази кутия с [image: image121.png]


 процедурата се повтаря за всички часове, които трябва да се планират ръчно и се натиска бутонът [image: image122.png]3annc



, за да бъдат запомнени.

В избраната клетка се появява името на планирания предмет. Ако желаете по-подробна информация, можете да промените стойността на параметъра в комбо-бокса <Визуализация на>. По този начин можете да добавите информация за името на учителя, за кабинета или и за двете заедно. 

За да изтриете планиран предмет, трябва да кликнете върху него и да натиснете бутона [image: image123.png]


.

За блокиране на определени часове от седмицата, в които паралелката не може да учи се прави следното:

– от лявата част на кутията се избира паралелка

– в таблицата за разписанието се кликва върху клетката, отговаряща на избрания час

– натиска се бутонът [image: image124.png]


, при което маркираната клетка се оцветява в червено.

За да отблокирате блокиран час, трябва да кликнете върху него и отново да натиснете бутона [image: image125.png]


.
Ако прецените, че даден час не трябва да бъде местен повече от програмата, можете да го фиксирате като го маркирате и натиснете бутона [image: image126.png]


. Освобождаването на часа става с повторно натискане на този бутон.

При маркиране на час в горната част на кутията, в долната лява част се появява информация за заетостта на учителя, който преподава предмета, а в долната дясна част – за запълнеността на кабинета, в който се провежда часът. 

Направените промени се запомнят при натискане на бутона [image: image127.png]3annc



. Ако има промяна, която не е записана, при изход от кутията отново ще се появи съобщение с възможност за запис или отказ.

3.8. Ръчно редактиране (хоризонтална обща форма)
Хоризонталната обща форма служи за редактиране и отпечатване на разписанието на паралелките (или на учителите, или на кабинетите) от една смяна, която се избира от комбо-бокса <Смяна>. В тази форма дните на седмицата са разположени хоризонтално, а паралелките (или учителите, или кабинетите) – вертикално, което позволява ширината на формата да е постоянна. 
Бързият бутон за отваряне на формата е [image: image128.png]


.

Седмичното разписание има три възможни изгледа, които се избират от табовете "Паралелки", "Учители", "Кабинети" в горната част на кутията, показана на фиг. 21.

· Разписание на паралелките – може да се види и отпечата по предмети или по учители, или по кабинети. Забележете, че това е единственият изглед, в който има смисъл и можете да редактирате разписанието. 
· Разписание на учителите – може да се види и отпечата по предмети или по паралелки, или по кабинети.
· Разписание на кабинетите – може да се види и отпечата по паралелки или по предмети, или по учители.

Изборът става от първия комбо-бокс в горната лява част на диалоговата кутия. 

От втория комбо-бокс можете да промените индикацията в клетките на разписанието. По подразбиране там се попълва номерът на предмет, учител или кабинет, но можете да изберете текста "Мемо", при което клетките ще се попълват със съответните съкращения.

Ако при въвеждане на данните за предмет, учител или кабинет, сте избирали цветове, различни от белия, в тази форма можете да използвате това. За целта трябва да има отметка в чек-бокса <Цвят>. Тогава клетките от разписанието ще са оцветени в избраните цветове.

Ще разгледаме начина, по който се редактира разписанието на паралелките в общата форма.

При кликване в празна клетка на даден ред от таблицата (това всъщност е разписанието на определена паралелка) този ред се огражда с черни линии за по-добра визуализация

Когато курсорът е върху попълнена клетка от таблицата, в долния ляв ъгъл на кутията се появява подробна помощна информация за този час – паралелка, предмет, учител, кабинет. Еднократното кликване върху такава клетка води до промяна на курсора – освен стрелката се появява и празно квадратче. Самата клетка се огражда с червен контур, като индикацията от нея изчезва. Това означава, че часът от тази клетка е избран за преместване. В същия момент квадратчетата на индикаторната лента под главата на таблицата се оцветяват в червено и зелено. Те показват къде е може да бъде поставен избрания час – възможни са клетките под зелените квадратчета. След като сте избрали часа за преместване, трябва да отпуснете бутона на мишката.

Фиг. 21
Поставянето на избрания час в празна клетка на същия ред става като позиционирате курсора в клетката и кликнете еднократно. (Ясно е, че разместванията могат да стават само в рамките на реда, тъй като това е разписанието на паралелката).

По-сложен е случаят, в който искате да поставите часа в позволена, но заета клетка. Тогава при позициониране на курсора върху тази клетка втората колона от помощната информация се попълва с данните за часа, който е планиран в нея. Когато кликнете, часът който "носите" се планира в клетката, а часът, който е бил в нея, се пренася на най-близкото позволено място. 
Ограничение има при преместването на часове на сборни групи. Такъв час не може да бъде поставен в заета клетка, независимо че тя може да е позволена. За да го преместите, трябва предварително да освободите желаната клетка.
Натискането на бутона [image: image130.png]B




 не води до затваряне на формата за редактиране, така че той може да се използва за междинно записване на направените промени. Бутоните [image: image131.png]Nevar.




 и [image: image132.png]Excopr



 в горната дясна част на кутията служат съответно за отпечатване или за експорт в Excel (CSV формат) на хоризонталната форма.
3.9. Ръчно редактиране (вертикална обща форма)
Вертикалната обща форма за редактиране служи за редактиране и отпечатване на разписанието на паралелките, на учителите или на кабинетите от двете смени или само от една смяна, което се избира от комбо-бокса <Смяна>. В нея дните от седмицата са разположени вертикално, а паралелките (или учителите, или кабинетите) – хоризонтално. 
Бързият бутон за отваряне на формата е [image: image133.png]


.

Седмичното разписание има три възможни изгледа, които се избират от табовете "Паралелки", "Учители", "Кабинети" в горната част на кутията, показана на фиг. 22.

· Разписание на паралелките – може да се види и отпечата по предмети и/или по учители, и/или по кабинети. Забележете, че това е единственият изглед, в който има смисъл и можете да редактирате разписанието. 

· Разписание на учителите – може да се види и отпечата по предмети и/или по паралелки, и/или по кабинети.

· Разписание на кабинетите – може да се види и отпечата по паралелки и/или по предмети, и/или по учители.

Изборът става с поставяне на отметки в чек-боксовете [image: image134.png]Mpearer Ywmen  []Kaburer




.
За разлика от хоризонталната форма (3.8), тук се визуализират и групите, които са отделени една от друга с наклонена черта. 

По подразбиране в клетките на разписанието се попълва номерът на предмет, учител или кабинет, но от комбо-бокса можете вместо "Номер" да изберете "Мемо", при което клетките ще се попълват със съответните съкращения.

Ще разгледаме начина, по който се редактира разписанието на паралелките във вертикалната обща форма.

При кликване в празна клетка на дадена колона от таблицата (това всъщност е разписанието на определена паралелка) тази колона се огражда с черни линии за по-добра визуализация

Когато курсорът е върху попълнена клетка от таблицата, в долния ляв ъгъл на кутията се появява подробна помощна информация за този час – паралелка, предмет, учител, кабинет. Еднократното кликване върху такава клетка води до промяна на курсора – освен стрелката се появява и празно квадратче. Самата клетка се огражда с червен контур, като индикацията от нея изчезва. Това означава, че часът от тази клетка е избран за преместване. В същия момент квадратчетата на индикаторната лента в лявата част на таблицата се оцветяват в червено и зелено. Те показват къде е може да бъде поставен избрания час – възможни са клетките срещу зелените квадратчета. След като сте избрали часа за преместване, трябва да отпуснете бутона на мишката.

Поставянето на избрания час в празна клетка на същата колона става като позиционирате курсора в клетката и кликнете еднократно. (Ясно е, че разместванията могат да стават само в рамките на колоната, тъй като това е разписанието на паралелката).

По-сложен е случаят, в който искате да поставите часа в позволена, но заета клетка. Тогава при позициониране на курсора върху тази клетка втората колона от помощната информация се попълва с данните за часа, който е планиран в нея. Когато кликнете, часът който "носите" се планира в клетката. Часът, който е бил в нея, се пренася на най-близкото позволено място. 

Ограничение има при преместването на часове на сборни групи. Такъв час не може да бъде поставен в заета клетка, независимо че тя може да е позволена. За да го преместите, трябва предварително да освободите желаната клетка.
Натискането на бутона [image: image135.png]B




 не води до затваряне на формата за редактиране, така че той може да се използва за междинно записване на направените промени. Бутоните [image: image136.png]Nevar.

[image: image138.png]Excopr



 в горната дясна част на кутията служат съответно за отпечатване или за експорт в Excel (CSV формат) на хоризонталната форма.
3.10. Запис на текущия вариант в архива
Когато достигнете до вариант на седмичното разписание, който искате да запазите, трябва да изберете тази команда. Системата автоматично създава поддиректории Var_0001, Var_0002 и т.н..., в които записва различните варианти. В полето <Описание (коментар)> можете да напишете пояснителен текст с дължина до 250 символа, който да Ви напомня с какво е характерен записаният вариант. Ограничението за броя на архивираните варианти няма.

Препоръчително е да архивирате данните си винаги, след като сте правили по-големи промени в тях и особено, ако сте достигнали до добър вариант на разписание .
3.11. Архив
Съдържанието на архива се вижда в кутията, показана на фиг. 23. Освен пояснителния текст в

Фиг. 23
таблицата има колона за датата и часа, когато е архивиран вариантът. С натискане на съответния бутон Вие можете да редактирате пояснителния текст на записания вариант, да изтриете вариант или да го възстановите в работната директория. 

4. Меню "Справки"
Първите три справки от това меню дават обобщена информация за въведените данни и възможност да се контролира тяхната коректност. Бутоните [image: image140.png]Ornevarsate.



, [image: image141.png]Mpusep..



 и [image: image142.png]


 в горната част на всяка от тези справки служат съответно за отпечатване на заредената справка, за избор на принтер(5.3) и за експорт в Excel (CSV формат).

Четвъртата справка служи за разглеждане на съставените разписания.

4.1. Часове по паралелки

Фиг. 24 показва, че тази справка е един бърз начин за контрол на въведените данни за всяка паралелка. В таблицата са показани предметите, които изучава паралелката, броят часове, делението на групи и учителите, които преподават съответните предмети. В колоните 1 ср. и 2 ср. за всяка паралелка са сумирани въведените часове по срокове.

Ако при проверката на данните (2.8) имате съобщение за липсващ учител на цяла паралелка или на група, тук много лесно можете да видите къде има пропуски.

Фиг. 24
4.2. Часове по учители
С помощта на тази справка бързо може да се провери натоварването на учителите, т.е. дали правилно е въведено разпределението на часовете им по паралелки според Образец № 1.

4.3. Разпределение по кабинети

Справката дава информация за всичко, свързано с кабинетите. В зависимост от посочения параметър в комбо-бокса <Подреждане по> можете да я генерирате в три варианта.

* Подреждане по кабинети – в първите две колони са номерът и името на кабинета, като подреждането е по номер. В следващите колони има информация за учителите, предметите и броя часове, които са планирани в съответния кабинет. В колоните "Сутрин" и "Следобед" накрая на всеки кабинет е пресметнат общият брой часове, които е предвидено да се провеждат в него. Това може да помогне за предварителна ориентация дали зададеното натоварване на кабинетите няма да затрудни прекалено много нареждането на седмичното разписание или дори да го направи невъзможно.

* Подреждане по учители – в първите две колони са номерът и името на учителя, като подреждането е по номер. В третата колона е предметът, а в четвъртата – кабинетите, в които е възможно да се провеждат часовете за разглежданата комбинация учител/предмет.

* Подреждане по предмети – в първите две колони са номерът и името на предмета, като подреждането е по номер. В следващите колони са учителите, които преподават този предмет и кабинетите, в които е разрешено да се провежат часовете за конкретната комбинация предмет/учител.

4.4. Разглеждане на разписанията

Бързият бутон за отваряне на кутията с разписанията е [image: image144.png]


.

На фиг. 25 се вижда разписанието на паралелката 5б. Ако в комбо-бокса <Разписания на> изберете Учители или Кабинети, в лявата част на кутията се показва съответният списък. След като маркирате име на учител или на кабинет, можете да видите неговото разписание. 

[image: image145.png]Paanucanns Ha

12
16
1s
ir

[ovegensine

vso6pasuTenso
[Panuza Kawenosa

vso6pasuTenso
[Panuza Kawenosa

|Yosex npupoza

Benrapcn esuk
Ennms Hikosa

Benrapcn esuk
Ennms Hikosa

AE/fBT

Viopaakia Antonosa At Mikesa

| Aveuiico eauk
At Miesa

Warenatna

Viopaan Cransos

e |

[Benrapcn esuk
[Ennns Hikosa

AE/BET
A Manesa

Marenatna
Viopaa# Crantos
My

Twgns Qyaiposa

AE/BET
A Manesa

AE/BT

A Manesa
onuecko
Userenua Muresa
Vcropus

1. Yasgaposa
AvTUiCH 3k
A Maesa
Marenatna
Viopaa# Crantos

Benrapcn esuk
Ennnms Hikosa
Wcropus

1. Yasgaposa
Marenatna
Viopaa# Crantos
Teorpatus

N. Yasgaposa
MecbopraLmorku
Munewa MapuHosa
onnecko
Userenua Muresa
AvTUCH 3k
A Maesa

Yosex npupoga
Vopgakka Anonosa
My

Twgns Qyaiposa
Marenatna
Viopaa# Crantos
AvTUCH 3k
A Maesa
onuecko
Userenua Muresa

Benrapcn esuk
Ennms Hikosa

HacTpoiika Ha neuara...

V1360p Ha npuKTep...





Фиг. 25
Разписанията на паралелките могат да се видят по предмети и/или по учители и/или по кабинети, на учителите – по паралелки и/или по предмети и/или по кабинети, а на кабинетите – по паралелки и/или по учители и/или по кабинети. Видът на разписанието зависи от това какви отметки има в чек-бокса <Съдържание>.

Ако в чек-бокса <Групи> е поставена отметка, в клетките на разписанието се появява индикация и за групите (ако има такива).

Комбо-боксът <Оцветяване> e с две позиции – "Стандартно" и "По групи".

"Стандартно" означава, че ръчно планираните часове са оцветени в синьо, блокираните – в червено, часовете, в които паралелката е разделена на групи – в светло жълто, а часовете на сборните групи – в жълто.

Ако е избрано "По групи", оцветяването ще показва групата по Наредба 10, към която принадлежи предметът в съответната клетка.
Бутоните в долната част на кутията са свързани с отпечатването на разписанието, което в момента се вижда в кутията, т.е. разписание на паралелка, на учител или на кабинет. 

Натискането на бутона [image: image146.png]HacTpoiika Ha nevara.




 отваря кутията, показана и описана подробно в 5.1 (фиг. 26 и 27).

При натискане на бутона [image: image147.png]V360D Ha npukTep..




 се появява кутия със списък на всички принтери, които са инсталирани на Вашия компютър. В началото в него е маркиран принтерът, който е зададен по подразбиране в Control Panel. Ако е необходимо, можете да изберете произволен принтер от списъка и той ще бъде актуален до следващата промяна. Забележете, че този бутон е поставен тук за улеснение и всъщност дублира командата Избор на принтер от меню "Печат" (5.3).

При натискане на бутона [image: image148.png]Ommevareate



 се отпечатва разписание само за маркираната позиция (паралелка, учител или кабинет) от списъка в лявата част на диалоговата кутия.

5. Меню "Печат"
Командите от това меню дават възможност за отпечатване на седмичното разписание и на заредената в момента на екрана таблица.

5.1. Отпечатване на разписанието

Системата осигурява възможност да се отпечатват разписанията на паралелките, на учителите и на кабинетите (бърз бутон [image: image149.png]


). Изборът се прави от комбо-бокса <Разписание на> (фиг. 26). Съдържанието на отпечатваното разписание се определя от комбинацията на отметки в чек-боксовете на полето <Съдържание>. 

Фиг. 26

* Разписание на паралелките – за попълване в клетките се избира произволна комбинация между предмети, учители и кабинети. Само за този случай ще изброим всички възможни комбинации:

– само предмети

– само учители

– само кабинети

– предмети и учители

– предмети и кабинети

– учители и кабинети

– предмети, учители и кабинети

* Разписание на учителите – за попълване в клетките се избира произволна комбинация между паралелки, предмети и кабинети.

* Разписание на кабинетите – за попълване в клетките се избира произволна комбинация между паралелки, учители и предмети.
Оформлението на разпечатваното разписание може да се променя, като се кликне върху текста "Оформление" в най-горния ред на кутията (фиг. 27). 

Предвидена е възможност за избор на различен шрифт за заглавните текстове над таблицата (имена на паралелки, на учители или на кабинети), за главата на таблицата (дните от седмицата) и за тялото на таблицата. Избраните в момента шрифтове са изписани под съотвения текст. Шрифтовете могат да се променят като се натисне бутонът [image: image151.png]


, при което се отваря стандартният диалогов прозорец на Windows за избор на шрифт (фиг. 8). В полето <Font> от списък се избира името на шрифта, в полето <Font style> – стила, а в полето <Size> – размера.

С промяна на стойността в комбо-бокса <Дебелина на линията (пиксели)> може да се променя дебелината на хоризонталните и вертикални линии в таблицата.

Всички разпечатки се форматират за стандартна страница А4. При избор на текста "Страница" от най-горния ред на диалоговата кутия съдържанието й се променя както е показано на фиг. 28.

Фиг. 27
Програмата получава информация за физическите размери на страницата, върху която печата избраният принтер от инсталирания драйвер. Вие можете да променяте четирите полета, като имате предвид, че размерите им се задават в милиметри.

5.2. Отпечатване на текущата таблица

Под "текуща таблица" се разбира таблицата, която се зарежда в дясната част на екрана след избор на позиция от дървото в лявата част. Това може да е списък на предметите (фиг. 1), списък на базовите учебни планове, списък на паралелките, на учителите или на кабинетите. 

След като изберете тази команда, се отваря кутията, показана на фиг. 28.

В полетата <Вертикално> и <Хоризонтално> се задава интервалът на страниците за отпечатване. Ще отбележим, че в полето <Хоризонтално> може да има повече от една страница, ако ширината на таблицата е по-голяма от ширината на лист А4. Това може да се получи, ако използвате за отпечатването много голям размер на шрифта.

Друг начин за отпечатване на широка таблица е в полето <Ориентация> да се избере "Пейзаж". Тогава се печата по широката страна на лист А4, като разбира се броят на вертикалните страници става по-голям.

И тук програмата получава информация за физическите размери на страницата, върху която печата избраният принтер от инсталирания драйвер. Вие можете да променяте четирите полета, като имате предвид, че размерите им се задават в милиметри.

Оформлението на разпечатваната таблица може да се променя, като се кликне върху текста "Оформление" в най-горния ред на кутията. 

Предвидена е възможност за избор на различен шрифт за главата на таблицата и за тялото на таблицата. Избраните в момента шрифтове са изписани под съотвения текст. Шрифтовете могат да се променят като се натисне бутонът [image: image153.png]


, при което се отваря стандартният диалогов прозорец на Windows за избор на шрифт (фиг. 8). В полето <Font> от списък се избира името на шрифта, в полето <Font style> – стила, а в полето <Size> – размера.

Фиг. 28
С промяна на стойността в комбо-бокса <Дебелина на линията (пиксели)> може да се променя дебелината на хоризонталните и вертикални линии в таблицата.

5.3. Избор на принтер

При избор на тази команда в лист-бокса "Избор на принтер" се появява списък на всички принтери, които са инсталирани на Вашия компютър. В началото в него е маркиран принтерът, който е зададен по подразбиране в Control Panel. Ако е необходимо, можете да изберете произволен принтер от списъка и той ще бъде актуален до следващата промяна, като тя може да бъде направена и в кутията, показана на фиг. 8 (4.4).

6. Меню "Експорт"
Командите от това меню използват възможностите на текстовия редактор Microsoft Word и на електронната таблица Excel, което означава, че ако някое от тези приложения не е инсталирано на Вашия компютър, съответните команди няма да работят. 
Целта на експорта е да се даде възможност за допълнителна обработка на разпечатките, ако системният печат не Ви удовлетворява.

Когато изпълнявате за първи път някоя команда от менюто, програмата предлага да потърси автоматично Microsoft Word или Excel. Това отнема известно време, но при тази операция местоположението на приложенията се записва и при по-нататъшно изпълнение на командите процедурата по зареждането им е бърза. Ако знаете къде се намират програмите, можете да посочите местоположението им ръчно.

6.1. Експорт на разписанието в Excel
В горната част на кутията, показана на фиг. 29 трябва да определите вида и съдържанието на разписанието.

В полето <Изходен текстов файл> се задава местоположението и името на файла, който ще бъде създаден. По подразбиране системата създава поддиректория Export на папка Sedra и предлага файлът да бъде записан с името TimeTables.csv. Можете да промените пътя и името на файла или като ги пренапишете, или чрез натискане на бутона [image: image155.png]


, при което се отваря стандартната кутия на Windows (браузер) за избор на път.

Наличието на отметка в чек-бокса <Стартирай Microsoft Excel> означава, че файлът ще бъде записан, след което системата ще отвори Excel и ще го зареди. След това трябва със средствата на Excel да форматирате таблицата. Това става като маркирате цялата таблица (Ctrl + A) и от меню <Format> изберете командата Column, а след това – AutoFit Selection.

Ако местоположението на електронната таблица не е известно, системата предлага да я потърси автоматично. При този процес, в зависимост от избора ви, се претърсва или папката Program Files или цялата файлова система на компютъра, което може да отнеме доста време. За ръчно задаване на пътя до Excel можете да натиснете бутона [image: image156.png]


 в дясната част на полето <Точен път до външната програма (Excel.exe)>, при което се отваря стандартната кутия на Windows (браузер) за избор на път.

Фиг. 29
6.2. Експорт на разписанието в Word
Кутията, която се отваря след избор на тази команда, е аналогична на показаната на фиг. 29. 

В горната част, в която се определят вида и съдържанието на разписанието, има допълнителен чек-бокс [image: image158.png][] Munku umexa Ha npeameTuTe



. Ако поставите отметка в него, в таблиците с разписанията на паралелките ще се попълват пълните имена на предметите.
В полето <Изходен текстов файл> се задава местоположението и името на файла, който ще бъде създаден. По подразбиране системата създава поддиректория Export на папка Sedra и предлага файлът да бъде записан с името TimeTables.rtf. Можете да промените пътя и името на файла или като ги пренапишете, или чрез натискане на бутона [image: image159.png]


, при което се отваря стандартната кутия на Windows (браузер) за избор на път.

Наличието на отметка в чек-бокса <Стартирай Microsoft Word> означава, че файлът ще бъде записан, след което системата ще отвори Word и ще го зареди. 

Ако местоположението на текстовия редактор не е известно, системата предлага да го потърси автоматично. При този процес, в зависимост от избора ви, се претърсва или папката Program Files или цялата файлова система на компютъра, което може да отнеме доста време. За ръчно задаване на пътя до Word можете да натиснете бутона [image: image160.png]


в дясната част на полето <Точен път до външната програма (WinWord.exe)>, при което се отваря стандартната кутия на Windows (браузер) за избор на път.

6.3. Експорт на текущата таблица в Excel
При избор на командата се отваря кутията, показана на фиг. 30.

Името на изходния файл, което се предлага по подразбиране е Grid.csv. Можете да промените пътя и името на файла или като ги пренапишете, или чрез натискане на бутона [image: image161.png]


в дясната страна на полето <Изходен текстов файл>, при което се отваря стандартната кутия на Windows (браузер) за избор на път.

Фиг. 30

Наличието на отметка в чек-бокса <Стартирай Microsoft Excel> означава, че файлът ще бъде записан, след което системата ще отвори Excel и ще го зареди. След това трябва със средствата на Excel да форматирате таблицата. Това става като маркирате цялата таблица (Ctrl + A) и от меню <Format> изберете командата Column, а след това – AutoFit Selection.

Ако местоположението на електронната таблица не е известно, системата предлага да я потърси автоматично. При този процес, в зависимост от избора ви, се претърсва или папката Program Files или цялата файлова система на компютъра, което може да отнеме доста време. За ръчно задаване на пътя до Excel можете да натиснете бутона [image: image163.png]


 в дясната част на полето <Точен път до външната програма (Excel.exe)>, при което се отваря стандартната кутия на Windows (браузер) за избор на път.

6.4. Експорт на текущата таблица в Word
Кутията, която се отваря след избор на тази команда, е аналогична на показаната на фиг. 30. 

Името на изходния файл, което се предлага по подразбиране е Grid.rtf. Можете да промените пътя и името на файла или като ги пренапишете, или чрез натискане на бутона [image: image164.png]


 в дясната страна на полето <Изходен текстов файл>, при което се отваря стандартната кутия на Windows (браузер) за избор на път.

Наличието на отметка в чек-бокса <Стартирай Microsoft Word> означава, че файлът ще бъде записан, след което системата ще отвори Word и ще го зареди. 
Ако местоположението на електронната таблица не е известно, системата предлага да я потърси автоматично. При този процес, в зависимост от избора ви, се претърсва или папката Program Files или цялата файлова система на компютъра, което може да отнеме доста време. За ръчно задаване на пътя до Word можете да натиснете бутона [image: image165.png]


 в дясната част на полето <Точен път до външната програма (WinWord.exe)>, при което се отваря стандартната кутия на Windows (браузер) за избор на път.

